૨૦૧૭ની ફેબ્રુઆરી મહિનાની ૧૫મી તારીખે વડગામ તાલુકાના પ્રસિધ્ધ યાત્રાધામ મગરવાડા ગામમાં સાંજે ૪.૩૦ કલાકે સહકારી અને રાજકીય આગેવાનો, વિવિધ સંસ્થાઓના પદાધીકારીઓ, વિવિધ જાતી-મંડળોના આગેવાનો, સ્થાનિક અને આજુબાજુ વિસ્તારના અનેક ખેડૂતો અને અન્ય લોકો બનાસકાકા ગલબાકાકાની જન્મશતાબ્દી નિમિત્તે નિકળનારી પદયાત્રામાં જોડાવા માટે ઢોલ-નગારા અને શરણાઈઓના સૂર વચ્ચે ઉત્સાહભેર એકઠા થઈ રહ્યા હતા. ભારત સરકારના કેન્દ્રિય મંત્રીશ્રી હરીભાઈ ચૌધરી તેમજ બનાસડેરીના ચેરમેનશ્રી અને રાજ્યના આરોગ્યમંત્રી શ્રી શંકરભાઈ ચૌધરીએ અન્ય સંસ્થાઓના પદાધિકારીઓ તેમજ પીઢ સહકારી આગેવાનોની ઊપસ્થિતિમાં મગરવાડા વિરમંદિરમાં દાદાના દર્શન કરી ગાદીપતિ પૂજનિય વિજયસોમરત્નજી મહારાજ સાહેબના આશિર્વચનો સાથે ઉત્સાહભર્યા વાતાવરણ વચ્ચે પદયાત્રાના શ્રીગણેશ કર્યા હતા.